**ЈАВНИ ПОЗИВ**

**за суфинансирање мера енергетске санације стамбених зграда, породичних кућа и станова на територији Града Ниша за 2021. годину**

# **I УСЛОВИ ПРИЈАВЕ**

**Право учешћа на конкурсу имају грађани и стамбене заједнице који испуњавају следеће услове:**

1. грађани који су власници или сувласници непокретности - породичне куће или стана на територији Града Ниша (према решењу о порезу на имовину);
2. власници легалних непокретности - породичне куће или стана, као и власници непокретности који се у поступку озакоњења;
3. грађани који су измирили обавезе по основу пореза на имовину за непокретност за коју подносе пријаву (пореско уверење не старије од шест месеци);
4. стамбене заједнице које су уписане у одговарајући регистар.

**Право учешћа на јавном конкурсу немају:**

* власници посебних делова стамбено - пословних објеката који не служе за становање;
* власници стамбених објеката који су у претходне две (календарске) године користили средства Града Ниша за сличне активности и
* власници стамбених објеката који су у претходне две (календарске) године, после достављања одлуке о додели бесповратних средстава за сличне активности, одустали од спровођења тих активности.

# **II максимална ВИСИНА СРЕДСТАВА СУФИНАНСИРАЊа**

# **а. Уградња и набавка материјала за термичку изолацију спољНих зидова И кровова:**

# **а.1. ЗА ГРАЂАНЕ власнике породичних кућА и станова**

**Мера 1. Уградња и набавка материјала за термичку изолацију зидова, кровoва, таваница и осталих делова термичког омотача према негрејаном простору породичних кућа и станова**

Укупна планирана средства које Град Ниш, заједно са средствима Министарства, додељује за ову меру су 4 милиона динара.

**Напомена**:

- Спољни зид на породичним кућама следећих карактеристика: минимална дебљина за термичку изолацију износи 10 cm, осим уколико нема техничких могућности да се постави та дебљина изолације

# **А.2. ЗА СТАМБЕНЕ ЗАЈЕДНИЦЕ (УКЉУЧУЈЕ И ИЗРАДУ ТЕХНИЧКЕ ДОКУМЕНТАЦИЈЕ ЗА НАВЕДЕНЕ РАДОВЕ)**

**Мера 2. Уградња и набавка материјала за термичку изолацију зидова, кровoва, таваница и осталих делова термичког омотача према негрејаном простору стамбених зграда и израда техничке документације за наведене радове**

Укупна планирана средства које Град Ниш, заједно са средствима Министарства, додељује за ову меру су 5 милиона динара.

**Напомена**:

-Спољни зид следећих карактеристика: минимална дебљина за термичку изолацију износи 10 cm, осим уколико нема техничких могућности да се постави та дебљина изолације

# **Б. набавка И уградња прозора и СПОЉНИХ врата са пратећим грађевинским радовима:**

# **Б.1. ЗА ГРАЂАНЕ ВЛАСНИКЕ породичнИХ кућА и становА**

# **Мера 3. Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима**

Укупна планирана средства која Град Ниш, заједно са средствима Министарства, додељује за ову меру су 2.4 милиона динара.

**Напомене:**

- Спољна столарија са следећим минималним техничким карактеристикама

(U – коефицијент пролаза топлоте): U≤ 1,5 W/m2K за прозоре и балконска врата,

U ≤ 1,6 W/m2K за спољна врата

# **Б.2. ЗА СТАМБЕНЕ ЗАЈЕДНИЦЕ**

**Мера 4. Замена (набавка са уградњом) спољних прозора и врата и других транспарентних елемената термичког омотача, са одговарајућим термичким својствима према негрејаним просторијама, на стамбеним зградама, са пратећим грађевинским радовима**

Укупна планирана средства која Град Ниш, заједно са средствима Министарства, додељује за ову меру су 6,4 милиона динара.

**В. НАБАВКА И ИНСТАЛАЦИЈА СОЛАРНИХ КОЛЕКТОРА ЗА ГРЕЈАЊЕ САНИТАРНЕ ПОТРОШНЕ ТОПЛЕ ВОДЕ И ПРАТЕЋЕ ИНСТАЛАЦИЈЕ ГРЕЈНОГ СИСТЕМА ЗА ВЛАСНИКЕ ПОРОДИЧНИХ КУЋА**

Укупна планирана средства, која Град Ниш, заједно са средствима Министарства, додељује за ову меру су 1,2 милиона динара.

**НАПОМЕНЕ:**

* **СВЕ ПРЕКО ГОРЕ НАВЕДЕНИХ МАКСИМАЛНИХ ИЗНОСА СРЕДСТАВА СУФИНАНСИРАЊА ГРАДА СНОСИ ПОДНОСИЛАЦ ПРИЈАВЕ.**
* **ПОДНОСИЛАЦ ПРИЈАВЕ МОЖЕ КОНКУРИСАТИ ИСКЉУЧИВО ЗА ЈЕДНУ МЕРУ.**
* **ИЗНОСИ СУФИНАНСИРАЊА ЗА НАВЕДЕНЕ МЕРЕ СУ ПРОПИСАНИ У ЧЛАНУ 6. ПРАВИЛНИК О СУФИНАНСИРАЊУ МЕРА ЕНЕРГЕТСКЕ САНАЦИЈЕ СТАМБЕНИХ ЗГРАДА, ПОРОДИЧНИХ КУЋА И СТАНОВА. ( ПРИЛОГ 5 )**

# **III НЕПРИХВАТЉИВИ ТРОШКОВИ**

Трошкови који неће бити финансирани јавним конкурсом су за:

* рефундацију трошкова за већ набављену опрему и извршене услуге (плаћене или испоручене), односно, не прихватају се трошкови радова, набавке материјала и опреме који настану пре првог обиласка Комисије за преглед и оцену поднетих захтева за суфинансирање пројеката енергетске ефикасности;
* трошкове у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.;
* набавку опреме коју подносилац захтева за бесповратна средства сам производи или за услуге које подносилац захтева сам извршава;
* друге трошкове који нису у складу са мерама енергетске санације.

# **IV ОБАВЕЗНА ДОКУМЕНТАЦИЈА уз ПРИЈАВУ НА ЈАВНИ ПОЗИВ**

**А) За грађане власнике породичних кућа или станова пријава мора да садржи:**

1. потписан и попуњен Пријавни образац (формулар) за суфинасирање мера енергетске ефикасности, са потребним подацима о мери за коју се конкурише, чији је саставни део образац, који се односи на стање грађевинских (фасадних) елемената и постојећег грејног система објекта;
2. изјава о члановима домаћинства;
3. очитана лична карта подносиоца захтева и свих пунолетних чланова домаћинства или фотокопије личних карата
4. уверење надлежног органа Града Ниша о измиреним обавезама по основу пореза на имовину (не старије од шест месеци);
5. фотокопију рачуна за утрошену електричну енергију за стамбени објекат за који се конкурише за последњи месец (препоручује се да минимална потрошња не може бити мања од 30 kWh месечно);
6. фотокопију Извода из листа непокретности не старијег од шест месеци;
7. један од доказа легалности стамбеног објекта:
   1. фотокопија Извода из листа непокретности не старијег од шест месеци, ради доказа о изградњи објекта пре доношења прописа о изградњи (издаје Републички геодетски завод, Служба за катастар непокретности),
   2. фотокопија грађевинске дозволе добијене кроз редован поступак издавања дозволе за градњу;
   3. фотокопија грађевинске дозволе добијене из поступка легализације;
   4. фотокопија решења о озакоњењу;
   5. обавештење Градске управе за грађевинарство - Сектор за озакоњење да је објекат у поступку озакоњења (важи само за породичне куће);
8. предмер и предрачун (за меру број 1 и 5), односно профактура (за меру број 3) за опрему са уградњом, издати од привредног субјекта са листе директних корисника коју је објавио Град Ниш;
9. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

**Б) За стамбене заједнице пријава мора да садржи:**

1. потписан и попуњен Пријавни образац (формулар) за суфинасирање мера енергетске ефикасности, са попуњеним подацима о мери за коју се конкурише, чији је саставни део образац, који се односи на стање грађевинских (фасадних) елемената и постојећег грејног система објекта;
2. уверење надлежног органа Града Ниша о измиреним обавезама по основу пореза на имовину за сваки стан који је дао сагласност;
3. фотокопију Извода из листа непокретности не старијег од шест месеци
4. један од доказа легалности стамбеног објеката:
   1. фотокопија Извода из листа непокретности не старијег од шест месеци, ради доказа о изградњи објекта пре доношења прописа о изградњи (издаје Републички геодетски завод, Служба за катастар непокретности),
   2. фотокопија грађевинске дозволе добијене кроз редован поступак издавања дозволе за градњу;
   3. фотокопија грађевинске дозволе добијене из поступка легализације;
   4. фотокопија решења о озакоњењу;
5. фотокопију рачуна за утрошену електричну енергију за сваки стан стамбене зграде који је дао сагласност за последњи месец (препоручује се да минимална потрошња не може бити мања од 30 kWh месечно по стану - потребно за минимум 50% станова у згради);
6. доказ о регистрацији Стамбене заједнице;
7. фотокопију записника са седнице стамбене заједнице на којој је донета одлука о конкурисању на јавни позив за суфинансирање мера енергетске санације;
8. листа чланова стамбене заједнице са фотокопијом личних карата за сваког члана стамбене заједнице;
9. списак свих станара стамбене зграде са очитаним лична картама пунолетних станара или фотокопијама личних карата;
10. предмер и предрачун (за меру број 2), односно профактура (за меру број 4) за опрему са уградњом, издати од привредног субјекта са листе директних корисника коју је објавио Град Ниш. За меру број 2 неопходно је у предмеру и предрачуну издвојити износ израде техничке документације;
11. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

**В) Документација која се доставља након потписивања Уговора и завршетка радова:**

Након завршетка радова потребно је да крајњи корисник достави Комисији доказ о уплати целокупног сопственог удела у финансирању мере (признаница/рачун) привредном субјекту (извођачу радова).

# **V ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Града Ниша [www.ni.rs](http://www.ni.rs) и Канцеларије за локални економски развој [www.investnis.rs](http://www.investnis.rs), или на шалтерима Градског услужног центра, Николе Пашића 24, Ниш и садржи:

* Комплетан текст Јавног позива;
* Прилог 1 – ЗА ГРАЂАНЕ - Пријавни формулар за породичне куће/станове;
* Прилог 1А – ЗА СТАМБЕНЕ ЗАЈЕДНИЦЕ - Пријавни формулар за стамбене заједнице;
* Прилог 2 – Листа фирми/привредних субјеката са које грађани бирају једну фирму за одговарајућу меру од које морају да прибаве предрачун са ценом и количином опреме и уградње (овај предрачун је обавезно поднети уз пријаву);
* Прилог 3 – Изјава о члановима домаћинства;
* Прилог 4 – Изјаву о сагласности за прибављање података и увид у службену евиденцију;
* Прилог 5 - Правилник о суфинансирању мера енергетске санације стамбених зграда, породичних кућа и станова.

# **VI МЕСТО И РОК ДОСТАВЉАЊА ПРИЈАВА**

**Рок за подношење пријава је 21 дан од дана објављивања на званичној интернет страници Града Ниша, линк:** [**www.ni.rs**](http://www.ni.rs) **и Канцеларије за локални економски развој, линк:** [**www.investnis.rs**](http://www.investnis.rs)**, као и на огласној табли Града Ниша, улица Николе Пашића 24, Ниш.**

**Рок за подношење пријава је 21.10.2021. године.**

Попуњен, оверен и одштампан пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ГРАЂАНА И СТАМБЕНИХ ЗАЈЕДНИЦА У СПРОВОЂЕЊУ МЕРА ЕНЕРГЕТСКЕ САНАЦИЈЕ**

**– НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје на писарници **Градске Управе за органе града и грађанска стања, Николе Пашића 24, Ниш**, или препоручено поштом на адресу:

**Град Ниш**

**Градска Управа за органе града и грађанска стања**

**Николе Пашића 24, Ниш**

**За Комисију за реализацију мера енергетске санације**

**За све додатне информације и обавештења** у вези Јавног позива можете се обратити **на контакт телефон** 018/504-658 и електронску адресу: [kler@gu.ni.rs](mailto:kler@gu.ni.rs)

Сва питања и одговори биће објављени на интернет страници Града Ниша, линк: [www.ni.rs](http://www.ni.rs) и Канцеларије за локални економски развој, линк: [www.investnis.rs](http://www.investnis.rs).

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин,** неблаговремене и непотпуне пријаве се неће разматрати.

Пријава ће се сматрати неуредном ако у достављеној писаној форми недостаје било који документ из одељка IV Јавног позива и у том случају решењем ће бити одбачена.

Пријаве са документацијом чија садржина није у складу са Јавним позивом се не оцењују и решењем ће бити одбијене.

# **VII КРИТЕРИЈУМИ ЗА ИЗБОР пријава КРАЈЊИХ КОРИСНИКА**

Поступак за оцењивање пристиглих пријава и избор корисника средстава вршиће се на основу листе приоритета састављене бодовањем према следећим критеријумима:

|  |  |
| --- | --- |
| **Мера 1.** **и** **Мера 2.**  **Уградња и набавка материјала за термичку изолацију зидова, крова, таваница и осталих делова термичког омотача према негрејаном простору**  **(стамбених зграда, породичних кућа и станова)** | |
| **Постојеће стање спољних зидова** | Број бодова |
| Спољни зидови без термичке изолације | 10 |
| Спољни зидови са термичком изолацијом | 0 |
|  | |
| **Постојећи начин грејања на:** | Број бодова |
| Угаљ/ лож уље,/мазут | 15 |
| Електрична енергија | 10 |
| Дрво | 5 |
| Природни гас/пелет/даљинско грејање | 0 |

\*за стамбене зграде дати постојећи начин грејања који се односи на већину станова

|  |  |
| --- | --- |
| **Мера 3.** **и** **Мера 4.**  **Набавка и уградња спољних прозора и врата и других транспарентних елемената термичког омотача са пратећим грађевинским радовима**  **(на стамбеним зградама, породичним кућама и становима )** | |
| **Постојеће карактеристике спољне столарије\*** | Број бодова |
| Дрвени, једноструки са једним стаклом | 15 |
| Дрвени, двоструки са размакнутим крилима | 10 |
| Дрвени, једноструки са дуплим стаклом или вакум стаклом | 5 |
| ПВЦ, алуминијум | 0 |
|  | |
| **Постојећи начин грејања на\*** | Број бодова |
| Угаљ/ лож уље,/мазут | 15 |
| Електрична енергија | 10 |
| Дрво | 5 |
| Природни гас/пелет/даљинско грејање | 0 |

\* за стамбене зграде дати постојећи начин грејања и постојеће карактеристике спољне столарије који се односи на већину станова

|  |  |
| --- | --- |
| **Мера 5.** **Набавкa и инсталацијa соларних колектора за грејање санитарне потрошне топле воде и пратеће инсталације грејног система**  **(породичне куће)** | |
| **Постојећи начин грејања санитарне воде на:** | Број бодова |
| Угаљ/ лож уље,/мазут | 15 |
| Електрична енергија-бојлер | 10 |
| Дрво | 5 |
| Природни гас/пелет/даљинско грејање | 0 |

Као критеријум за бодовање, за све мере из става 1. овог члана, користи се К фактор заузетости површине, који представља количник укупне површине стамбеног објекта (из пореске пријаве) и броја корисника тог објекта.

|  |  |
| --- | --- |
| **К фактор заузетости површине за станове** | |
|  | Број бодова |
| К<10 | 5 |
| 10≤К<12,5 | 4,5 |
| 12,5≤К<15 | 4 |
| 15≤К<17,5 | 3,5 |
| 17,5≤К<20 | 3 |
| 20≤К≤22,5 | 2,5 |
| 22,5≤К≤25 | 2 |
| К>25 | 1 |
|  | |
| **К фактор заузетости површине за породичне куће** | |
| К<15 | 5 |
| 15≤К<17,5 | 4,5 |
| 17,5≤К<20 | 4 |
| 20≤К<22,5 | 3,5 |
| 22,5≤К<25 | 3 |
| 25≤К≤27,5 | 2,5 |
| 27,5≤К≤30 | 2 |
| К>30 | 1 |
|  | |

\*за стамбене зграде дати средњу вредност К свих станова из зграде

Максимални број бодова по мерама:

Мера 1. и Мера 2. - 30 поена

Мера 3. и Мера 4. - 35 поена

Мера 5. - 20 поена.

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

Приликом бодовања столарије на објекту на коме се налази више врста столарије, бодоваће се прозори чија је укупна површина највећа.

Уколико се два захтева оцене истим бројем бодова, предност имају подносиоци пријава чији је фактор искоришћавања површине К мањи. Уколико се два захтева оцене истим бројем бодова и имају исти фактор искоришћавања површине К, предност имају подносиоци пријава код којих је износ субвенције Града мањи.

За стамбене заједнице, потребно је да сваки стан попуни одговарајући образац, на основу кога ће бити бодован, по критеријумима из Правилника. За сваку стамбену зграду ће се сабирати бодови станова и наћи средња вредност, која ће представљати укупан број бодова за ту стамбену зграду.

**VIII ОЦЕЊИВАЊЕ, УТВРЂИВАЊЕ ЛИСТЕ И ИЗБОР КРАЈЊИХ КОРИСНИКА**

Оцењивање и рангирање пријава грађана и стамбених заједница, врши се применом критеријума из члана 26.

Правилника о суфинансирању мера енергетске санације стамбених зграда, породичних кућа и станова (у даљем тексту: Правилника).

Комисија разматра пријаве и у складу са условима из члана 26. Правилника, утврђује прелиминарну ранг листу крајњих корисника за сваку меру, на основу бодовања према критеријумима из члана 26. Правилника.

Прелиминарну ранг листу Комисија објављује на огласној табли Града Ниша и званичној интернет страници Града Ниша, као и на интернет страници Канцеларије за локални економски развој.

Подносиоци пријава имају право увида у поднете пријаве и приложену документацију, у року од три дана од дана објављивања прелиминарне ранг листе.

На прелиминарну ранг листу подносиоци пријава имају право приговора Комисији, у року од осам дана од дана њеног објављивања. Приговор се подноси поштом или на писарници Града Ниша.

Комисија је дужна да размотри поднете приговоре на прелиминарну ранг листу и да донесе образложену одлуку о приговору, у року од осам дана од дана његовог пријема и на основу донетих одлука донесе ревидирану прелиминарну листу.

На основу прелиминарне листе, односно ревидиране прелиминарне листе, Комисија врши теренски обилазак ради увида у стање стамбених објеката са те листе, закључно са редним бројем подносиоца пријаве до којег су обезбеђена укупна средства предвиђена за субвенционисање те мере.

Уколико је Комисија приликом теренског обиласка утврдила да је подносилац пријаве дао неистините податке у пријави, Комисија га елиминише из ревидиране прелиминарне листе и уместо њега спроводи теренски обилазак првог следећег на листи код кога није вршен теренски обилазак.

Приликом теренског обиласка, уз обавезно присуство подносиоца захтева, Комисија сачињава записник у два примерка, при чему један остаје подносиоцу пријаве, а један задржава Комисија. У записнику Комисија потврђује да ли су мере наведене у предмеру и предрачуну, који је грађанин поднео приликом пријаве на јавни позив, прихватљиве. Подносилац пријаве има право на примедбу на записник у року од три дана од дана његовог сачињавања. По овој примедби, Комисија сачињава образложени одговор у року од три дана од дана њеног пријема.

На основу записника из претходнот става овог члана, Комисија сачињава предлог решења са коначном листом крајњих корисника. Решење са коначном листом крајњих корисника за суфинансирање мера енергетске санције у домаћинствима на територији града Ниша, доноси Градско веће Града Ниша на предлог Комисије.

Коначна листа крајњих корисника објављује се на огласној табли Града Ниша и званичној интернет страници Града Ниша, као и на званичној интернет страници Канцеларије за локални економски развој.

На основу решења Градског већа Града Ниша о додели бесповратних средстава крајњим корисницима за спровођење мера енергетске санације, се закључују тространи уговори између Града Ниша, директних корисника и крајњих корисника.

# **IX НАЧИН РЕАЛИЗАЦИЈЕ СУБВЕНЦИЈА**

Град Ниш ће вршити пренос средстава искључиво директним корисницима, а не крајњим корисницима. Пренос средстава ће се извршити након што појединачни крајњи корисник изврши уплату целокупне своје обавезе директном кориснику и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин приложио када се пријавио за меру. Ово се утврђује приликом другог теренског обиласка Комисије и констатује записником.

Крајњи корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 6 Правилника (максималног износа учешћа Града Ниша).

Контролу извршења уговорених обавеза извршиће Канцеларија за локални економски развој, у сарадњи са Комисијом.

Уколико Корисник средстава није средства наменски утрошио, или радови нису изведени у складу са предмером и предрачуном који је крајњи корисник поднео приликом пријаве, Град Ниш неће уплатити средства додељена јавним позивом.

Уколико из оправданог разлога крајњи корисник не може да реализује набавку од одабраног директног корисника, има право да изврши набавку од другог директног корисника са листе. Пре реализације набавке, крајњи корисник дужан је да се захтевом обрати Комисији и достави јој нову профактуру/предрачун, с тим да субвенционисани износ не може бити већи од претходно одобреног. У овом случају ће се закључити анекс тространог уговора између Града, директног корисника и крајњег корисника.